ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ኤርትራ ሰራዊቱ ኣብ ትግራይ መጥቃዕቲ ምፍጻሙ ንዝገልጽ ክሲ ነጺጉ 10 ሕዳር 2020 ኤርትራ፡ ሰራዊታ ንሰራዊት ምክልኻል ኢትዮጵያ ብምድጋፍ ዶብ ብምስጋር ኣብ ትግራይ መጥቃዕቲ ፈጺሙ ንዝብል ብመራሒ ትግራይ ዝቐረበ ክሲ ነጺጋ። ሚኒስተር ጉዳያት ወጻኢ ኤርትራ ኣቶ ዑስማን ሳልሕ፡ "'እዚ ውሽጣዊ ግጭት እዩ። ንሕና ኣካል ናይቲ ግጭት ኣይኮናን'" ክብል ንሮይተርስ ብቴለፎን ተዛሪቡ። ሰራዊት ኤርትራ ኣብ ምዕራባዊ ከባቢታት ትግራይ ደብዳብ ከበድቲ ብረታት ኣካይዱ ክብል መራሒ ክልል ትግራይ ዶ/ር ደብረጽዮን ገብረሚካኤል ሎሚ ኣብ ዝሃቦ መግለጺ ከሲሱ ነይሩ። ንሱ: ትማሊ ኣብ ከባቢ ባዕኸር ምስ ሓይልታት መንግስቲ ኣብ ዝነበረ ግጥም፡ መንግስቲ ኤርትራ ብድሕሪት "ብደብዳብ ኸቢድ ብረት ዝተሰነየ ምንቅስቓስ ተጀሚሩ ኣሎ" ኢሉ። እቲ ደብዳብ ኣብ ከተማ ሑመራ ከም ዝተፈጸመ'ውን ከሲሱ። ዶ/ር ደብረጽዮን ንማዕከን ዜና ትግራይ ኣብ ዝሃቦ መግለጺ፡ ብዛዕባ እቲ ካብ ኤርትራ በጺሑና ዝበሎ መጥቃዕቲ ዝኾነ መርትዖ ኣይሃበን። ኣፈኛ ሰራዊት ኢትዮጵያ፡ ሜጀር ጀነራል መሓመድ ተሰማ ብወገኑ፡ ነቲ ክሲ ነጺግዎ ኣሎ። ቢቢሲ'ውን ነዚ ኩነታት ካብ ካልእ ኣካል ከረጋግጾ ኣይከኣለን። ሰራዊት ኤርትራ ሎሚ ሰሉስ ዶብ ጥሒሱ ምእታው ከምዝጀመረን፡ ኣብ ግንባር ባድመ'ውን ውግእ ከምዝተጀመረን፡ ዶክተር ደብረጽዮን ጠቒሱ። ኤምባሲ ኤርትራ ኣብ ዓባይ ብሪጣንያ ትማሊ ሰኑይ ኣብ ዘውጽኦ መግለጺ፡ ገለ ኣባላት ፓርላማ ብሪጣንያ ክልል ትግራይ ካብ ኤርትራ ስግኣት ኣለዋ ብዝብል ዘቕረብዎ ክሲ ነጺግዎ። "ክልል ትግራይ ካብ ኤርትራ ስግኣት ኣንጸላልዩዎ ኣሎ ዝብል [ብጉጅለ ኣባላት ፓርላማ] ዝቐረበ ክሲ፡ ኤምባሲ ሃገረ ኤርትራ፡ ብዘየወላውል ፈጺሙ ይነጽጎ" ይብል እቲ መግለጺ። ዶ/ር ደብረጽዮን ኣብ መግለጺኡ "ኤርትራውያን እዚ ከምዚ ዓይነት ኩነታት ከይፍጠር ዝተፈላለየ ምንቅስቓስ ጌርኩም ኢኹም። ኣብ ዝሓለፈ እውን ኣመስጊንና ኢና" ብምባል፡ እቲ ጉዳይ ብሰላም ክፍታሕ ዝነበሮም ትጽቢት ከምዘይሰመረ ተዛሪቡ። "ሕዚ እውን ደጊምና ናብዚ ምእታውና ብጣዕሚ የሕዝን፡ ዝሓለፈ ይኣክል ኢና ንብል ኔርና። ናብ ሓድሽ ካልእ ምዕራፍ ናይ ውግእ ተኣትዩ ኣሎ" ክብል፡ ብወገን ትግራይ ግብረመልሲ ከምዝህቡ ኣተንቢሁ። "ኤርትራውያን እዚ ከይኸውን ክሳብ ሕዚ ብዙሕ ደኺምኩም ኣለኹም። የቐንየልና። ግን ኣይሰመረን" ድማ ኢሉ። ኤምባሲ ኤርትራ ኣብ ዓባይ ብሪጣንያ፡ ነቲ ብኤፒፒጂ ዝተጻሕፈ ደብዳበ ነጺጉዎ ሰሙን ዘቑጸረ ኲናት፡ ኣብ ነበርቲ መቐለ እንታይ ጽልዋ ኣሕዲሩ?
